Diari Oficial de la Generalitat Valenciana


Sumari del DOGV 3723, del 04-04-2000 (2000/2283)

Notificació del plec de càrrecs, de data 21.07.1999, dictat per l'instructor de l'expedient sancionador núm. 6/1999, per infracció de la Llei de Ports.
-------------------------------------------------------------------------------------------------------------------------------------------------------

### Dades del document

Número de DOGV
:   3723

Data del DOGV
:   04-04-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/2283


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació del plec de càrrecs, de data 21.07.1999, dictat per l'instructor de l'expedient sancionador núm. 6/1999, per infracció de la Llei de Ports. [2000/X2283]
  
No havent pogut notificar en el domicili conegut per aquesta administració el plec de càrrecs, de 21 de juliol de 1999, dictat per l'instructor de l'expedient sancionador núm. 6/1999, que se segueix contra el senyor Wilhelmus Marquet, per infracció de la Llei de Ports, d'acord amb el que estableix l'article 59.4 de la Llei 30/1992, de 26 de novembre, es fa públic el text íntegre de l'esmentada resolució perquè el present anunci servisca de notificació a l'interessat.
  
«Plec de càrrecs que formula l'instructor de l'expedient que se segueix contra el senyor Wilhelmus Marquet per atracar sense autorització i incomplir l'ordre de retirar l'embarcació anomenada Whilhelm del port d'Altea.
  
De, conformitat amb el que estableix l'article 194.7 del Reglament General per al desenvolupament i l'execució de la Llei de Costes, Llei 22/1988, de 28 de juliol, aplicable segons el que estableix l'article 125.3 i la disposició transitòria sisena de la Llei 27/1992, de 24 de novembre, de Ports de l'Estat i de la Marina Mercant, l'instructor que subscriu formula el plec de càrrecs següents:
  
1 Que, amb data 24 de setembre de 1998, té entrada en aquesta Conselleria una comunicació de l'auxiliar d'explotació del port d'Altea en què s'indica que l'embarcació Whilhelm, les restants dades de la qual són: Matrícula: YP-O63, característiques 5,55 x 2,10; titular Wilhelmus Marquet (15.527) no té autorització administrativa per a estar en les instal·lacions portuàries de referència.
  
2)Que, per escrit de 23 de setembre de 1998, es requereix el senyor Wilhelmus Marquet perquè retire l'embarcació, amb advertiment d'execució subsidiària i que seran a càrrec seu les despeses ocasionades. Consta en l'expedient que l'interessat ha rebut aquest requeriment.
  
Aquesta conducta pot ser qualificada d'infracció lleu, tipificada en l'article 114.1.b de la Llei de Ports de l'Estat i de la Marina Mercant.
  
La infracció pot ser sancionada amb una multa de fins a 85.212.985 pessetes, sense perjudici del que resulte de la instrucció (article 120.1 de la Llei de Ports), tenint en compte que el compliment del requeriment efectuat a l'inculpat perquè en el termini de deu dies corregisca la situació creada i repose les coses al seu estat anterior (article 121.a) de la Llei de Ports podrà considerar-se com a circumstància atenuant i podrà condonar-se parcialment la quantia de la multa (article 120.5 de la Llei de Ports).
  
Aquests fets són imputables al senyor Wilhelmus Marquet, com a titular de l'embarcació, de conformitat amb l'article 118.1.b de la Llei de Ports.
  
S'ha de notificar a l'inculpat el present plec de càrrecs i cal fer-li saber que, en el termini de deu dies des de la notificació del plec de càrrecs, pot al·legar el que convinga segons el dret i proposar, si escau, la realització de noves proves que siguen pertinents per a la determinació dels fets d'acord amb el que estableix l'apartat 8 de l'article 194 del Reglament de Costes.
  
València, 21 de juliol de 1999.- L'instructor de l'expedient: José Luis Martínez Zahonero».
  
València, 7 de febrer de 2000.- El secretari general: Gaspar Peral Ribelles.
  
Agència Tributària
  
Delegació de València